04/04/2011 | Administración LocalMunicipal
Oroso
Bases que rexen na convocatoria de selección dun administrativo adscrito ao departamento de Intervención-Tesourería como funcionario interino

Por Resolución da Alcaldía do 24/03/2011, aprobaronse as seguintes bases que rexen na convocatoria de selección dun administrativo adscrito ao departamento de Intervención-Tesourería como funcionario interino así como creación de bolsa de emprego para cubrir prazas de xeito temporal da escala de Administración xeral, subescala administrativa, no Concello de Oroso (artigo 21.1. g) da Lei 7/1985, de 2 de abril, reguladora das bases do réxime local; e artigo 41.14. c) do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais): LOGO DE VER a Providencia da Alcaldía do 22/03/2011, pola que se acorda incoar o preceptivo expediente de selección como funcionario interino con carácter temporal para cubrir unha praza de administrativo por substitución transitoria da titular do posto (artigo 10 b) da Lei 7/2007, do 13 de maio, do estatuto básico do empregado público) e a creación dunha bolsa de emprego para cubrir prazas de xeito temporal na escala de administración xeral, subescala administrativa, no Concello de Oroso LOGO DE VER os informes da Secretaría do Concello e da Intervención municipal, do 23/03/2011. TENDO EN CONTA as facultades que me confire o artigo 21.1. g) da Lei 7/1985, de 2 de abril, reguladora das bases do réxime local; e o artigo 41.14. c) do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades Locais, con esta data RESOLVO: PRIMEIRO. APROBAR as bases que rexen na convocatoria de selección dun administrativo como funcionario interino así como creación de bolsa de emprego para cubrir prazas de xeito temporal da escala de administración xeral, subescala administrativa, no Concello de Oroso (artigo 91 da Lei 7/1985, do 2 de abril, reguladora das bases do réxime local e artigo 10 da Lei 7/2007, do 12 de abril, do Estatuto Básico do Empregado Público). O obxecto da presente convocatoria é a selección dun administrativo adscrito ao Departamento de Intervención-Tesourería, para o seu nomeamento como funcionario interino ao abeiro do artigo 8.1 da Lei da función de pública de Galicia e 10.1 b) da Lei 7/2007 do estatuto básico do empregado público. O posto a cubrir é o seguinte: - Escala Administración Xeral, subescala administrativo, grupo C1, denominación “Administrativo adscrito ao Departamento de Intervención-Tesourería, clave 02.00.02”. - Vacantes: 1. Igualmente é obxecto da presente convocatoria a creación dunha bolsa de emprego para proceder á provisión temporal de prazas mediante o nomeamento de funcionarios interinos da Escala de Administración Xeral, subescala administrativa, polos motivos sinalados no artigo 10.1 b) c) e d) da Lei 7/2007 do estatuto básico do empregado público, é dicir, para a substitución temporal dos titulares ou eventualmente dos seus substitutos, en tanto en canto non se reincorporen á súa praza, a execución de programas de carácter temporal e o exceso ou acumulación de tarefas por un prazo máximo de seis meses, dentro dun período de doce meses. O persoal nomeado estará suxeito durante a súa relación á normativa sobre incompatibilidades prevista na función pública (Lei 53/1984, de 25 de decembro). O importe das retribucións dos traballadores será a establecida na Relación de Postos de Traballo para o posto definido na Base seguinte e no anexo de persoal orzamentario para o posto de auxiliar administrativo. O aspirante seleccionado no presente proceso selectivo será nomeado funcionario interino con efectos dende a data de baixa por maternidade da titular da praza, dándose de alta na seguridade social dende ese momento, tendo unha duración a relación de servizo co concello ata que se produza o reingreso da titular da praza ás súas funcións. As funcións dos aspirantes seleccionados serán as definidas pola Relación de Postos de Traballo do Concello de Oroso para o posto a que se vai cubrir. As bases do presente proceso selectivo publicaranse integramente no taboleiro de anuncios do Concello, na páxina web do concello de Oroso así coma no Boletín Oficial da Provincia da Coruña e igualmente facilitarase unha copia destas na Oficina do Rexistro Xeral do Concello. Publicarase un anuncio da convocatoria do proceso selectivo no Boletín Oficial da Provincia da Coruña e no taboleiro de anuncios do Concello. Os resultados das probas, as citacións e emprazamentos aos aspirantes, así coma calquera actuación do tribunal cualificador levaranse a cabo unicamente a través do taboleiro de anuncios do concello, medio exclusivo de notificación aos interesados.1 Ser español e ter cumpridos os dezaseis anos, con idade non superior á xubilación, sen prexuízo do disposto na legalidade vixente para o acceso dos nacionais dos estados membros da U. E., así como os estranxeiros residentes en España que reúnan os requisitos esixidos na Lei Orgánica 8/2000 2 Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario. No caso de ser nacional doutro Estado, non atoparse inhabilitado nin en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, ao acceso ao emprego público 3 Non padecer enfermidade nin defecto físico ou psíquico que impida o desempeño das correspondentes funcións 4 Estar en posesión do título de bacharelato, técnico de FP de grao superior ou equivalente ou titulación superior. Os requisitos para concorrer están referidos ao último día de presentación de instancias; os interesados que asinen a instancia de participación deberán reunir os requisitos desta convocatoria, ou do contrario quedarán automaticamente eliminados, unha vez comprobada a documentación na fase de acreditación desta. Os interesados deberán presentar no prazo de dez días hábiles contados dende a publicación do anuncio da convocatoria no Boletín Oficial da Provincia, a seguinte documentación: 1 Solicitude de participación anexa ás Bases.2 Xustificante de pagamento da taxa por dereitos de exame, que de conformidade coa ordenanza fiscal reguladora queda establecida en 25 euros. O pagamento farase nas contas bancarias do Concello no modelo de autoliquidación dispoñible na páxina web do Concello e nas oficinas municipais.3 Acreditación dos méritos alegados. No seu caso, e para conseguir a exención da realización da proba de coñecemento da lingua galega: 1 Certificado de acreditamento do coñecemento da lingua galega CELGA nivel 4 ou validación ao mesmo nivel, segundo o disposto na Orde do 16 de xullo de 2007 da Consellería de Presidencia da Xunta de Galicia. A presentación da documentación poderá facerse en calquera dos lugares establecidos no artigo 38.4 da Lei 30/92. Porén, e dada a urxencia da selección, os aspirantes que presentasen a documentación noutros lugares que non fose o rexistro do Concello deberán remitir un fax ao número 981 691 786 dando aviso da presentación de instancia. Se non o fixesen así non se terán en conta as solicitudes que cheguen ao Concello con posterioridade ao prazo previsto nestas bases para a aprobación provisional da lista de admitidos e excluídos. En todo caso non se terán en conta as solicitudes que cheguen ao Concello máis alá dos sete días naturais dende o prazo de remate de presentación de solicitudes. Logo de rematar o prazo de presentación de solicitudes aprobarase por Resolución de Alcaldía nun prazo non superior a catro días hábiles unha relación provisional de aspirantes na que se especifique o cumprimento dos requisitos expostos na base quinta. Os aspirantes terán un prazo non superior a tres días hábiles dende a publicación no taboleiro de anuncios da devandita relación para a emenda das deficiencias que pola súa natureza se consideren emendables, non podendo ser obxecto de emenda a realización de trámites ou actuacións que supoñan unha ampliación implícita dos prazos establecidos nestas bases. Nun prazo non superior a tres (3) días hábiles dende a terminación do prazo anterior publicarase a relación definitiva de admitidos e excluídos nas probas selectivas, que será publicada no taboleiro de anuncios do concello. Porén, no caso de non necesidade de emenda a publicación da relación de aspirantes provisional será automaticamente elevada a definitiva. Na resolución definitiva de admitidos e excluídos emprazarase aos aspirantes admitidos para as probas de oposición sinaladas na base novena. A selección dos aspirantes levarase a cabo por un tribunal cualificador que estará integrado polos seguintes membros: - Titular: Jinsheng Apaolaza Cantizano (funcionario da administración local con habilitación de carácter estatal do Concello de Oroso); suplente: Alexandrina Maria Ghayat Pascalau (funcionaria da administración local con habilitación de carácter estatal do Concello de Noia) - Titular: María Dolores Cores Liste –que actuará con voz pero sen voto– (funcionaria da escala de administración xeral, subescala administrativa, tesoureira do Concello de Oroso); suplente: Ana María Carnota Jarazo, (funcionaria da administración xeral, subescala administrativa, adscrita ao Departamento de Intervención do Concello de Oroso) - 1.º vogal: Uxía Lemus de la Iglesia (funcionaria da administración xeral, subescala administrativa, da Oficina Municipal de Urbanismo do Concello de Oroso); suplente: Yolanda García Fachal (funcionaria de administración especial, subescala técnica, da Oficina Municipal de Urbanismo do Concello de Oroso) - 2.º vogal: Javier Santos González (funcionario da escala de administración xeral, subescala administrativa, do Negociado de Arquivos do Concello de Oroso); suplente: Nicolas Pablo Prims Netto, (funcionario da administración local con habilitación de carácter estatal do Concello de Mesía) - 3.º vogal: Félix Manuel Carrasco del Pozo (funcionario da administración local con habilitación de carácter estatal do Concello de Oroso); suplente: Mar Lirola Delgado (funcionaria da escala de administración xeral, subescala de xestión económica financeira, do Concello de Santiago de Compostela) Para a válida constitución do tribunal deberán asistir o presidente e secretario e dous dos vogais. O tribunal queda facultado para resolver cantas dúbidas e demais circunstancias e incidencias se presenten durante o proceso selectivo así como tomar os acordos que procedan en orde á cobertura de prazas convocadas, podendo dispoñer a incorporación dos asesores especialistas que estime necesarios, con voz pero sen voto. Será o de concurso -oposición. A oposición constará de tres exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzasen a cualificación mínima establecida para cada un deles. Os exercicios practicaranse en chamamento único, sendo suspendido quen non compareza, calquera que sexa a causa, salvo previsión normativa específica de rango superior. Obrigatoria e eliminatoria. Consistirá en contestar, no prazo máximo de corenta e cinco minutos, un cuestionario tipo test de 60 preguntas, con cinco de reserva adicionais, con catro respostas alternativas e unha soa correcta, sobre o contido do programa especificado no anexo II das bases. A puntuación determinarase atendendo á seguinte fórmula (de 0 a 10 puntos): N= (A-F/3)/4. (Redondeada a dous decimais como máximo). Sendo N= nota final da proba; A= preguntas acertadas; F= preguntas falladas. Corresponderalle ao tribunal sinalar a puntuación mínima precisa para superar a proba. Obrigatoria e eliminatoria. Consistirá en resolver un ou varios supostos prácticos propostos polo tribunal referidos a materias comprendidas no programa especificado no anexo II das bases, para desenvolver durante un período máximo dunha hora e trinta minutos. Os aspirantes poderán acudir provistos de normativa na materia sempre que sexan textos legais non comentados en formato papel. Non se admitirán libros de consulta ou manuais de formularios. O exercicio será cualificado de 0 a 10 puntos, e será preciso alcanzar un mínimo de 5 puntos para superalo. Serán eliminados/as aqueles/as aspirantes que non a obteñan. Corresponderalle ao tribunal determinar o nivel de coñecementos esixido para acadar a puntuación mínima. De carácter obrigatorio e eliminatorio, de coñecemento da lingua galega, só para aqueles aspirantes que non acreditasen documentalmente de acordo co disposto na Base sexta. Consistirá en efectuar unha redacción en galego sobre un tema que proporá o tribunal durante un tempo máximo de 30 minutos. Este exercicio será cualificado como apto/non apto. Serán eliminados/as aqueles/as aspirantes que non obteñan a cualificación de apto. Corresponderalle ao tribunal determinar o nivel de coñecementos esixido para acadar a consideración de apto. Valoraranse os méritos determinados que veñan alegados e plenamente xustificados polos aspirantes que superasen a fase de oposición. No suposto de non constancia documental de méritos ou que esta sexa incompleta, imposibilitando ao Tribunal a súa comprobación exacta ou determinación, non se terán en conta. As certificacións de realización de cursos só se valorarán se constan acreditados o número de horas de duración destes. No caso contrario obterase a puntuación mínima prevista no baremo de puntuacións por horas establecido. Os cursos sobre a mesma materia ou tema só se valorarán unha vez, por aquel que acredite maior número de horas. A prestación de servizos deberase acreditar mediante a presentación de todos os seguintes documentos: 1 Certificado emitido polo órgano competente dos servizos prestados no que se acredite claramente o posto de traballo desempeñado (denominación, grupo e/ou escala e subescala), a xornada laboral (completa ou tempo parcial) así como o número de meses e días de traballo prestados 2 Informe de vida laboral emitido pola Tesourería Xeral da Seguridade Social A superación de probas selectivas de oposición deberá acreditarse mediante a presentación de certificado oficial do órgano competente da administración pública de superar a proba correspondente do proceso de oposición, o cal deberá expresar claramente o tipo e a data de realización da proba, a denominación da praza convocada, xunto co grupo, escala e no seu caso a subescala correspondente Para os efectos destas bases, entenderase como: 1 “Administracións públicas”, as entidades relacionadas no artigo 3.2 da Lei 30/2007 de contratos do sector público.2 “Administración local”, as entidades relacionadas no artigo 3 da Lei 7/85 reguladora das bases do réxime local, así coma exclusivamente os seus organismos autónomos. Toda a documentación achegada deberá ser orixinal ou copias debidamente compulsadas. Puntuarase conforme ao seguinte baremo: - Título de Enxeñeiro Técnico, Diplomado Universitario, Arquitecto Técnico: 0,5 puntos. - Título de licenciatura universitaria: 1 punto. - Título de licenciatura en Dereito ou Ciencias Políticas: 2 puntos. A puntuación outorgada por titulación superior exclúe ás outorgadas por titulacións inferiores. A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda. O resto de días que non cheguen a 30, computaranse como un mes se son máis de 15 días. As puntuacións serán as seguintes: - Por servizos prestados na Administración local en postos de traballo de funcionario da escala de administración xeral, subescalas administrativa ou técnica: 0,05 puntos/mes. - Por servizos prestados noutras Administracións públicas en postos de funcionario da escala de administración xeral, subescalas administrativa ou técnica: 0,025 puntos/mes.1 Asistencia a xornadas e cursos de dereito público organizados por administracións públicas ou homologadas por estas, así coma sindicatos e asociacións empresariais directamente relacionados coas materias que figuran no temario anexo da convocatoria nos últimos tres anos: - Ata 15 horas de duración: 0,05 puntos por curso. - De 15 a 50 horas de duración: 0,15 puntos por curso. - De 50 a 100 horas de duración: 0,30 puntos por curso. - Máis de 100 horas de duración: 0,75 puntos por curso.2 Superación de exames de oposición de probas selectivas teóricas e prácticas (non considerándose en ningún caso as entrevistas curriculares) para o acceso á función pública convocadas por administracións públicas que tiveron lugar nos últimos tres anos: - Por cada proba superada respecto a postos de traballo de funcionario na escala de administración xeral, subescalas técnica ou administrativa: 0,5 puntos. - Por cada curso de duración inferior a 15 horas: 0,05 puntos. - Por cada curso de duración igual ou superior a 15 horas ata 50 horas: 0,15 puntos. - Por cada curso de duración superior a 50 horas: 0,30 puntos. A orde de clasificación definitiva de todos os aspirantes virá determinada pola suma das puntuacións obtidas na fase de concurso e oposición; no caso de empate, este resolverase pola maior puntuación obtida na fase de oposición, e se persistise o empate, por sorteo. A orde de clasificación definitiva determinará a proposta de nomeamento do Tribunal. En ningún caso o Tribunal cualificador poderá propoñer para o nomeamento un número maior de aspirantes que prazas convocadas. Se se producise algunha vacante nas prazas ofertadas durante a vixencia do nomeamento, serán chamados aqueles aspirantes que superasen as probas de oposición por orde de puntuación, sempre que reunisen os requisitos da convocatoria. Os interesados deberán presentar no prazo de sete días naturais dende a publicación da proposta de nomeamento do tribunal: 1 Informe de recoñecemento médico polos servizos do Concello, que acredite non padecer enfermidade ou defecto físico nin psíquico que impida o desempeño das correspondentes funcións.2 Fotocopia compulsada do título académico.3 Fotocopia compulsada do DNI.4 Declaración xurada de non estar incurso en causa de incompatibilidade e de non estar inhabilitado para o exercicio de funcións públicas. O Alcalde-Presidente nomeará os candidatos propostos polo Tribunal unha vez presenten a correspondente documentación. O nomeamento deberá publicarse no Boletín Oficial da Provincia. O nomeamento notificaráselle ao interesado para que tome posesión no prazo máximo dunha semana. Se non se fai sen causa xustificada será declarado en situación de cesante. Previamente deberá prometer ou xurar o cargo na forma establecida no artigo 1 do Real Decreto 707/1979, de 5 de abril. Crearase unha bolsa de emprego formada pola lista de aspirantes que logo de superar as probas da fase de oposición non obtivesen praza, ordenados de maior a menor puntuación. É condición inescusable para a pertenza á devandita bolsa o mantemento durante a vixencia desta dos requisitos relacionados na base quinta das presentes bases. Acudirase á dita lista para a selección de traballadores, nos seguintes supostos: 1 No caso de ser necesario proceder á substitución temporal dos titulares ou no seu caso dos substitutos dalgunha das prazas de funcionarios da escala de administración xeral, subescala administrativa, do Concello de Oroso que se atopen en situación de servizo activo, exclusivamente por algúns dos seguintes motivos e duración: a) Goce dalgunha das clases de licenzas, permisos e vacacións recollidos na lexislación da función pública, durante o tempo que duren aqueles 2 No caso de ser necesario desenvolver programas de carácter temporal con autonomía e substantividade propias e cun termo determinado.3 O exceso ou acumulación de tarefas por un prazo máximo de seis meses, dentro dun período de doce meses. Unha vez detectada a situación de necesidade de cubrir temporalmente unha praza, o Alcalde-Presidente procederá ao chamamento sucesivo daqueles aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello, transcorrido o cal entenderase que renuncia e pasará ao seguinte da lista. A notificación practicarase exclusivamente mediante a publicación da oferta no taboleiro de anuncios e na páxina web do Concello, sen prexuízo de que se intente proceder a contactar co interesado vía telefónica polo menos por dúas veces en horas distintas, do cal quedará a debida constancia no expediente. No caso de manifestar o seleccionado o seu interese, deberá presentar a documentación relacionada na base anterior, se non o fixese anteriormente, no prazo indicado naquela. A renuncia, salvo que manifestase por escrito no prazo máximo dun (1) día hábil dende a notificación da oferta, ou á non presentación da aceptación da oferta e da documentación esixida en prazo implicará que o interesado pasará a ocupar o último lugar da lista. Os integrantes da bolsa poderán en calquera momento pedir a renuncia definitiva á integración nesta, mediante solicitude por escrito dirixida ao Alcalde-Presidente. A duración da bolsa de emprego terá unha validez de tres anos contados dende a publicación das presentes bases no Boletín Oficial da Provincia da Coruña, ou, no seu defecto, ata que todos os interesados que figuren nela non manifesten interese nunha oferta de substitución concreta. Contra a resolución de alcaldía que aprobe as presentes bases, que pon fin á vía administrativa, poderase interpoñer un recurso contencioso-administrativo ante os Xulgados do Contencioso Administrativo, no prazo de dous meses contados dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo poderase interpoñer un recurso potestativo de reposición ante o Alcalde-Presidente, no prazo dun mes contado a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 116, 117 e 48 da Lei 30/92, de 26 de novembro, de réxime xurídico das Administracións públicas e do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 116 da Lei 30/92, de 26 de novembro, de réxime xurídico das Administracións públicas e do procedemento administrativo común). D/ D.ª.,. con DNI número., e domicilio, para os efectos de notificación, en. C. P., teléfono. Que desexa participar no concurso-oposición convocado para a provisión do posto de administrativo como funcionario interino, de acordo coas bases da convocatoria aprobadas por Resolución da Alcaldía do 23/03/2011, así coma a súa inclusión na bolsa de traballo prevista nestas. - Que reúne todos e cada un dos requisitos esixidos na base quinta da convocatoria e coñece e acepta incondicionalmente as bases da convocatoria. - Que achega coa presente solicitude os méritos e a documentación xustificativa para a súa estimación. Ser admitida/o a participar no referido concurso.,. de. 2011. Asinado Documentación que achega: Tema 1 A Constitución Española de 1978. Estrutura e principios xerais. Dereitos e deberes fundamentais dos españois. A súa garantía e suspensión. Tema 2 A organización do Estado na Constitución: organización institucional ou política e organización territorial. O Estatuto de Autonomía de Galicia. A Coroa. As Cortes Xerais: referencia ao Defensor do Pobo e ao Tribunal de Contas. Tema 3 O Goberno e a Administración. Relacións do Goberno coas Cortes Xerais. O Poder Xudicial: principios constitucionais. O Consello Xeral do Poder Xudicial. O Ministerio Fiscal. Tema 4. O Tribunal Constitucional: composición e funcións. A reforma da Constitución. Tema 5. O ordenamento xurídico-administrativo (I) O dereito comunitario: regulamentos, directivas e decisións. A constitución. A lei: as súas clases. Os tratados internacionais. Tema 6. O ordenamento xurídico-administrativo (II) O regulamento: concepto e clases. A potestade regulamentaria. Procedemento de elaboración. Límites. O control da potestade regulamentaria. Tema 7. A relación xurídico-administrativa. Concepto. Suxeitos: a Administración e o administrado. Capacidade e representación. Dereitos do administrado e intereses lexítimos. Os actos xurídicos do administrado. Tema 8. O procedemento administrativo: concepto e clases. A súa regulación no Dereito positivo: principios informadores. As fases do procedemento administrativo: iniciación, ordenación, instrución e terminación. A obriga de resolver e o réxime do silencio administrativo. Tema 9. O acto administrativo: concepto, clases e elementos. Motivación e forma. A notificación: contido, prazo e práctica. A notificación defectuosa. A publicación. A aprobación por outra Administración. A demora e retroactividade da eficacia. Tema 10. Eficacia dos actos administrativos. Executividade e execución forzosa. Suspensión. Validez e invalidez do acto administrativo. Supostos de nulidade de pleno dereito e anulabilidade. Validación, conservación e conversión. Tema 11. Revisión dos actos administrativos. Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión. As reclamacións administrativas previas ao exercicio de accións civís e laborais. Procedementos substitutivos dos recursos administrativos: conciliación, mediación e arbitraxe. Tema 12. A coacción administrativa: o principio de autotutela executiva. A execución forzosa dos actos administrativos: os seus medios e principios de utilización. A coacción administrativa directa. A vía de feito. Tema 13. A potestade sancionadora: concepto e significado. Principios do exercicio da potestade sancionadora. O procedemento sancionador e as súas garantías. Medidas sancionadoras administrativas. Especial referencia á potestade sancionadora local. Tema 14. Formas da acción administrativa, con especial referencia á Administración Local. A actividade de Fomento: as subvencións e normativa aplicable. A actividade de Policía: as licenzas e autorizacións administrativas, as súas clases. O Servizo Público Local: formas de xestión do servizo público local. Tema 15. A intervención administrativa na propiedade privada. A expropiación forzosa. Suxeitos, obxecto e causa. O procedemento xeral. Garantías xurisdicionais. A reversión expropiatoria. Tramitación de urxencia. Procedementos especiais. Tema 16. A responsabilidade da Administración Pública: evolución histórica e situación actual. Os orzamentos da responsabilidade. Danos resarcibles. A acción e o procedemento administrativo en materia de responsabilidade. A responsabilidade patrimonial das autoridades e persoal ao servizo das Administracións públicas. Tema 17. Os contratos do sector público: delimitación. Réxime xurídico dos contratos das Administracións públicas: administrativos típicos, especiais e privados. Requisitos dos contratos. A Administración contratante: Entes incluídos e excluídos do ámbito da Lei de Contratos; o órgano de contratación. O contratista: capacidade, solvencia, prohibicións, clasificación. Tema 18. A preparación de contratos polas Administracións Públicas. Clases de expedientes de contratación. A selección do contratista: procedementos, formas e criterios de adxudicación. Garantías. Perfeccionamento e formalización do contrato. A invalidez dos contratos. Tema 19. Execución e modificación dos contratos. Prerrogativas da Administración. A revisión de prezos. Extinción do contrato. Clases de contratos administrativos: contrato de obras, de xestión de servizos públicos e de subministracións. Outros contratos administrativos típicos. Tema 20. O Réxime local: significado e evolución histórica. A Administración Local na Constitución. O principio de autonomía local. Tema 21. As fontes do Dereito Local. A potestade regulamentaria das entidades locais: Regulamentos e Ordenanzas. Procedemento de elaboración. O Regulamento orgánico. Os Bandos. Tema 22. O Municipio: Concepto e elementos. A organización municipal. Órganos necesarios e competencias: O Alcalde, Tenentes de Alcalde, o Pleno e a Xunta de Goberno Local. Órganos complementarios: Comisións Informativas e outros órganos. Os grupos políticos. A participación veciñal na xestión municipal. Tema 23. A provincia como entidade local. Organización e competencias. A cooperación municipal. Réximes especiais. Tema 24. As Illas: os Consellos e Cabidos Insulares. Outras Entidades locais. Lexislación básica e lexislación autonómica. Entidades locais de ámbito inferior ao municipio. As comarcas. As mancomunidades de municipios. As áreas metropolitanas. Tema 25. Especialidades do procedemento administrativo local. O rexistro de entrada e saída de documentos: requisitos na presentación de documentos. Comunicacións e notificacións. Tema 26. Funcionamento dos órganos colexiados locais: réxime de sesións e acordos. Actas e certificacións de acordos. As resolucións do presidente da Corporación. Tema 27. As competencias municipais: sistema de determinación. Competencias propias, compartidas e delegadas. Os servizos mínimos. A reserva de servizos. Tema 28. O patrimonio das entidades locais. Bens de dominio público e bens patrimoniais: concepto, natureza e elementos. Afectación e mutacións demaniais. Utilización: reserva e concesión. Tema 29. Prerrogativas e potestades das entidades locais en relación cos seus bens. Os bens comunais. O inventario. Os montes veciñais en man común. Tema 30. O persoal ao servizo das corporacións locais: clases e réxime xurídico. Réxime xurídico do persoal funcionario das entidades locais: dereitos, deberes, réxime disciplinario. Tema 31. Situacións administrativas do persoal funcionario. Dereitos económicos e seguridade social. Réxime de incompatibilidades. Tema 32. As facendas locais: réxime xurídico. Clasificación de ingresos. As ordenanzas fiscais. Réxime de aprobación. Tema 33. Taxas e contribucións especiais. Os prezos públicos. Tema 34. Os impostos locais: clases e réxime xurídico. Tema 35. Os orzamentos das entidades locais: contido e principios xerais. Procedemento de aprobación do orzamento local. Fases de execución do orzamento. Liquidación do orzamento. Tema 36. A conta xeral das entidades locais. Contido e tramitación. As instrucións de contabilidade das entidades locais. Réxime e aplicación. Tema 37. Réxime urbanístico da propiedade do solo: principios xerais. Clases de solo e principais características dos mesmo na lexislación estatal e autonómica de Galicia. Tema 38. O planeamento urbanístico na lexislación autonómica de Galicia: significado e clases de plans. Procedemento de elaboración e aprobación. Efectos da aprobación dos plans. Modificación dos plans. Tema 39. Intervención administrativa na edificación e no uso do solo. A licenza urbanística: actos suxeitos, natureza e réxime xurídico. Clases de licenzas urbanísticas. Licenza de actividades clasificadas. Tema 40. Réxime xeral das eleccións locais. SEGUNDO. PUBLICAR estas bases no taboleiro de edictos do Concello e no Boletín Oficial da Provincia da Coruña. Oroso, 24 de marzo de 2011 O alcalde, Ante min, o secretario, dou fe Manuel Mirás Franqueira Dalmiro Núñez Méndez” A data de publicación no Boletín Oficial da Provincia da Coruña do anuncio da convocatoria, servirá como data para o computo do prazo para a presentación de instancias. Oroso, 24 de marzo de 2011 O alcalde, Manuel Mirás Franqueira.